הצי המלכותי ההולנדי

הצי המלכותי ההולנדי (בהולנדית: Koninklijke Marine) הוא הזרוע הימית של הכוחות המזוינים של הולנד. 

הצי נוסד ב-1488 מה שהופך אותו לצי השלישי בבוותיקותו בעולם (אחרי הצי הפורטוגלי והספרדי). לאורך ההיסטוריה מזוהים ההולנדים עם פיתוחים טכנולוגיים ימיים, ביסוס סחר גלובלי ותעשיית ספנות מפותחת; כל אלו הובילו להקמת אחד הציים החזקים בעולם שהגיע לתור הזהב שלו סביב המאה ה-17, אך לאחר מכן החל בתהליך דעיכה בעיקר אל מול עליית כוחה של האימפריה הבריטית והצי המלכותי הבריטי. 

כיום הצי המלכותי ההולנדי כולל 61 ספינות, בהן שש פריגטות, שלוש צוללות וארבע אוניות סיור ים-פתוח, חיל נחתים עם כוח לוחם של שני גדודים (720 לוחמים כל אחד) ומספר יחידות מיוחדות, וזרוע אוויר הכוללת 19 מסוקי לוחמה נגד צוללות ותובלה; עם סך הכל כוח אדם של כמעט 11,000 משרתים בצי המלכותי ההולנדי (בהם כ-3,000 אזרחים).

היסטוריה
280px|ממוזער|קרב "ארבעת הימים", יוני 1666; חלק ממלחמת הולנד–אנגליה השנייה.
הצי ההולנדי נוסד ב-8 בינואר 1488, כאשר "חוק האדמירלות" הוצא על ידי מקסימיליאן הראשון, קיסר האימפריה הרומית הקדושה, ובנו פיליפ היפה, שליט הארצות הבורגונדיות. בתחילת דרכו, הצי ההולנדי היה בעל אופי פרטי, עם ספינות שהופעלו על ידי סוחרים עשירים ורשויות מקומיות בנמלים הרבים של ארצות השפלה. הספינות אלה נלחמו נגד פיראטים ומתחרים זרים, ופעולות אלו נתמכו על ידי הרשויות ההולנדיות בתקופות מלחמה. הוא הגיע לתור הזהב שלו בתקופת הרפובליקה ההולנדית (1581–1795), לאחר שבשלב מסוים היה לצי הגדול בעולם שהתמודד מול הציים האדירים של אנגליה, צרפת וספרד. במהלך תקופה זו כוחות הצי התחלקו לחמש אדמירליות נפרדות (שלוש בהולנד, אחת בפריזלנד וזילנד) שהפעילו ציים מקומיים. 

במהלך המאה ה-18, ההשפעה הגאופוליטית העולמית של הולנד כמו גם כוחו של הצי ההולדי היו בדעיכה שהחלה לאחר 1713 והגיעה לשיאה ב-1780. בשלב זה, כוחו של הצי ההולנדי לא השתווה יותר לצי הצרפתי והבריטי, למרות ניסיון שאפתני לשיקומו ב-1780. המלחמה האנגלו-הולנדית (1780-1784) הייתה קטסטרופלית לצי ההולנדי; ב-1796 נכנע אסקדרון במפרץ סלדנהה (1796), בעוד הקרב האבוד על קמפרדאון ב-1797 ואחריו כניעת הצי ב-1799 מחק את מה שנותר מצי הרפובליקה הבטאווית. לאחר שהולנד קיבלה את עצמאותה והתפרקה הרפובליקה הבטאווית בדצמבר 1813, הצי ההולנדי קם שוב לתחייה. למרות מחסור בכוח אדם ואתגרים בהגנה על נכסי חברת הודו המזרחית, הצי נכנס למהלך מודרניזציה נרחב ומשנת 1867 הרייקסוורף באמסטרדם הייתה למספנה הראשונה שהייתה מסוגלת לספק ספינות מלחמה גדולות ומודרניות עשויות פלדה. 

בשנות ה-90 של המאה ה-19 הושקו מספר סיירות מוגנות וספינות הגנה על החוף וב-1905 שונה שם הצי ההולנדי לשמו ההיסטורי "הצי המלכותי ההולנדי" (Koninklijke Marine), בתקופה זו הוכנסו לשירות הצוללות הראשונות והצי ההולנדי המשיך להתפתח ולקחת חלק בפעילות ימית סביב העולם. בתקופה שלפני מלחמת העולם הראשונה, הצי החליט להצטרף למרוץ הדרדנוטים ולבנות ספינות מערכה מודרניות, אך תוכניות אלה נקטעו עם פרוץ המלחמה.

במהלך מלחמת העולם השנייה, הצי ההולנדי לחם נגד גרמניה, איטליה ויפן. הצי ההולנדי בדרום-מזרח אסיה, בפיקודו של תת-אדמירל קרל דורמן, היה חלק מהפיקוד הימי האמריקאי-בריטי-הולנדי-אוסטרלי המשותף (פיקוד ABDA) שניסה לעצור את הפלישה היפנית לג'אווה ב-27 בפברואר 1942. קרב ים ג'אווה הסתיים בתבוסה קשה לכוחות הברית, עם אובדן ספינות רבות, כולל הסיירות ההולנדיות "אהמ"ה דה רויטר" ו"אהמ"ה ג'אווה" והמשחתת "אהמ"ה קורטנאור".

מבנה
הצי המלכותי מורכב ממספר שירותים:
 אסקדרון הצי: כולל את כל צי כלי השיט על פני הים, בהן הפריגטות, אוניות הסיוע הלוגיסטי ואוניות הלוחמה האמפיבית.
 שירות הצוללות: כולל את צוללות הצי ואוניות הסיוע לצוללות; נכון ל-2024 הוא כולל 3 צוללות מסדרת וולרוס ואוניית הסיוע אהמ"ה מרקור (A900).
 שירות זיהוי ופינוי מוקשים: מספר אוניות פינוי ושולות מוקשים מסוגים שונים.
 השירות ההידרוגרפי: אוניות האמונות על סקר ומיפוי של המים הטריטוריאליים של הולנד.
 השירות הרפואי: אמון על סיוע רפואי וסוציאלי למשרתי הצי המלכותי.
 שירות התעופה הימית: אמון על סיור, חילוץ והצלה, תובלה ולוחמה נגד צוללות על בסיס מערך כלי טיס; נכון ל-2024 השירות מורכב משתי טייסות מסוקי NHI NH90.
 פיקוד הצי הקריבי: פיקוד האמון על הגנת הולנד הקריבית והטריטוריות ההולנדיות בקריבים, כולל גם את משמר החופים הקריבי הולנדי.

חיל הנחתים ההולנדי

280px|ממוזער|נחתים הולנדים מתאמנים בנחיתה אמפיבית, 2017
חיל נחתים מורכב משתי קבוצות לחימה (MCG) בגודל גדוד (כ-720 לוחמים) כל אחד, בנוסף ליחידה המיוחדת: כוחות מבצעים ימיים מיוחדים (NLMARSOF). לצד הכוחות הלוחמים העיקריים כולל החיל גם יחידות אימון וסיוע לוגיסטי, בנוסף לאסקדרון הפשיטה ה-32 המוצב בטריטוריות הקריביות בארובה, תחת פיקוד הכוחות ההולנדים הקריביים. נכון ל-2024 כוח האדם של חיל הנחתים ההולנדי הוא כ-2,500 ובראשו בריגדיר גנרל איוו מורמן.

כלי שיט
280px|ממוזער|הפריגטה אהמ"ה דה רוייטר (F804) וצוותה עוגנת בדן הלדר, 2020
280px|ממוזער|מסוק NHI NH90 משירות התעופה הימית נוחת על סיפון הפריגטה אהמ"ה טרומפ (F803), 2024

 סדרה כמות כניסה לשירות הערות צוללות 100px|מרכז  סדרת וולרוס  3  1994   פריגטות 90px|מרכז  סדרת דה זוון פרוווינזין  4  2002  מוגדרות כפריגטות פיקוד והגנה אווירית 90px|מרכז  סדרת קרל דורמן  2  1994  מוגדרות כפריגטות רב-שימושיות אוניות סיור ולוחמה נגד-מוקשים 90px|מרכז  סדרת הולנד  4  2011  אוניות סיור בים הפתוח 90px|מרכז  סדרת נורדרהקס  2  2015  אוניות סיור נמלים 90px|מרכז  סדרת אלקמר  5  1989  ציידת מוקשים אוניות לוחמה אמפיביות ונחתות 90px|מרכז  סדרת רוטרדם  2  1998  אוניית נחיתה בעלת סיפון טיסה ומבדוק (LPD), עם מתקני פיקוד ושליטה ובית חולים 90px|מרכז  נחתות LCU ו-LCVP  17  2005  נחתות כוח אדם וציוד אוניות סיוע ולוגיסטיקה 90px|מרכז  סדרת קרל דורמן  1  2014  אוניית סיוע לוגיסטי משולב 90px|מרכז  סדרת פליקן  1  2006  אוניית סיוע לוגיסטי ואמפיבי רב תכליתי  90px|מרכז  סדרת מרקור  1  1987  אוניית סיוע צוללות 90px|מרכז  סדרת סרברוס וסדרת סומבה  5  1989–1992  אוניית סיוע צלילה אוניות אימון 90px|מרכז  אהמ"ה וון קינסברג (A902)  1  1999  אימון 90px|מרכז  אהמ"ה אורניה  1  2004  אימון אוניות סקר וגוררות 90px|מרכז  סדרות נורדזי, לינג', בולדר, בריזנד ושלדה  10  1986–2015  גוררות 90px|מרכז  סדרת סנליוס  2  2004  סדרת סקר הידרוגליפי

דרגות
דרגות קצונה
קוד נאט"וOF-1 OF-1OF-2OF-3OF-4OF-5OF-6OF-7OF-8OF-9 סמל none|55px none|55px none|55px none|55px none|55px none|55px none|55px none|55px none|55px none|55pxדרגה לויטננט טר זיי דרגה 3 לויטננט טר זיי דרגה 2 לויטננט טר זיי דרגה 2 (ותק) לויטננט טר זיי דרגה 1 קפיטן-לויטננט קפטן טר זיי קומנדוּר שחאוט-בי-נאכט תת-אדמירל לויטננט אדמירלשם בהולנדיתLuitenant ter zee der 3de klasseLuitenant ter zee der 2de klasseLuitenant ter zee der 2de klasse oudste categorieLuitenant ter zee der 1ste klasseKapitein-luitenant ter zeeKapitein ter zeeCommandeurSchout-bij-NachtVice-AdmiraalLuitenant-AdmiraalקיצורLTZ3LTZ2LTZ2OCLTZ1KLTZKTZCdrSBNVAdmLAdm

דרגות חוגרים
קוד נאט"ו OR-1OR-2OR-2OR-3/OR-4OR-5/OR-6OR-7OR-8/OR-9סמל אין 60px 60px 60px 60px 60px 60pxדרגהימאי דרגה 3ימאי דרגה 2ימאי דרגה 1קורפורל\בוטסמןסרג'נט מיור\סחיפראג'טנט אונטראופיצר\אופרסחיפרשם בהולנדיתMatroos der 3e klasseMatroos der 2e klasseMatroos der 1e klasse/KorporaalKwartiermeester/SergeantBootsman/Sergeant-majoorSchipper/Adjudant-onderofficierOpperschipper	

לקריאה נוספת


קישורים חיצוניים






הערות שוליים

קטגוריה:חילות ים
קטגוריה:הולנד: צבא וביטחון
*